Team Corcordia Forsikring Himmerland kommer til at mangle Lars Andersson i Post Danmark Rundt. I søndagens løb i Fyen Rundt var han så uheldig, at han i et sving blev revet ned af en anden rytter. I styrtet pådrog han sig så store knubs både i ansigtet og på skulderen, at han ikke når at blive klar til Post Danmark Rundt onsdag. Lars Andersson bliver erstattet af den unge Casper Folsach. Og han er spændt på onsdagens løb: - Det bliver sjovt at være oppe mod så stærke navne, men ærligt, så tror jeg måske ikke, at jeg ser så meget til dem når finalerne skal køres, siger han.

Opsummering:
Rytteren Lars Andersson er skadet efter et styrt og er derfor ikke i stand til at køre Post Danmark Rundt.